Ordningen fastlagde først og fremmest, hvem der skulle arve tronen, hvis den regerende konge [[Vilhelm 3. af England]] døde uden arvinger, og hvis heller ikke [[Anne af Storbritannien|Anne Stuart]] – Vilhelms svigerinde, som stod i tur for at arve tronen efter ham – efterlod sig arvinger. Hvis både Vilhelm og Anne således døde barnløse, skulle kronen dermed overgå til Jakob 1.'s datterdatter kurfyrstinde Sophie af Hannover, Georgs mor, og derefter hendes efterkommere af protestantisk tro. Der var en del modstand mod at få den tyske fyrstefamilie på tronen, da man havde udset sig en anden afløser, [[Jakob 2. af England|Kong Jacob 2.]]'s søn [[Jakob Edvard Stuart|James Edward Stuart]], men denne fastholdt sin [[Katolske kirke|katolske]] tro, og så foretrak man alligevel Georg Ludvig.
Religion Historie Biblioteks-_og_informationsvidenskab